বগুড়া সংবাদ ডট কম (মহাস্থান প্রতিনিধি এস আই সুমন) : অবৈধ ভাবে জোর পূর্বক বাড়ী দখলের চেষ্টা, আসবাবপত্র লুটপাট, বাড়ীঘর ভাংচুর, থানায় অভিযোগ। থানার অভিযোগ সুত্রে জানা গেছে বগুড়ার পীরগাছা হাটের পূর্ব পাশে গাবতলী উপজেলার কামার চট্র গ্রামের জহুরুলের স্ত্রী আঙ্গুরী বেগম একই উপজেলার ইসমাইলের পুত্র ইউনুস আলীর নিকট হতে গত এক বছর পূর্বে তিন শতাংশ জমি এক লক্ষ বিশ হাজার টাকা দিয়ে ক্রয় করে বাড়ী নির্মাণ করে বসবাস শুরু করে। আঙ্গুরী বেগম জমি লিখে দিতে বললে ইউনুস আলী বলে সমস্যা নেই, টাকা যখন নিয়েছি তবে লিখেও দিব। এদিকে কাজের উদ্যেশে আঙ্গুরী ঢাকায় গেলে সে সুযোগে ইউনুস আলী গত ১০/৫/১৮ ইং তারিখে তার দলবল নিয়ে আঙ্গুরীর বাড়ী অবৈধ ভাবে দখল করতে গিয়ে ঘরের আসবাবপত্র নিয়ে বাড়ী ঘর ভাংচুর করে। বিষয়টি আঙ্গুরী বেগম জানতে পেয়ে বিচারের আশায় বগুড়ার গাবতলী থানায় ইউনুস সহ চার জনকে বিবাদী করে একটি অভিযোগ দায়ের করে।